**RAZPIS ZA GLAVNEGA TRENERJA REPREZENTANCE   
PARAKOLESARSTVA**

Zveza za šport invalidov Slovenije – Slovenski paralimpijski komite Slovenije (Zveza ŠIS-SPK)  
razpisuje prosto mesto za glavnega trenerja reprezentance   
parakolesarstva

Zveza ŠIS-SPK je krovna organizacija za šport invalidov v Sloveniji, katera v svoje programe vključuje tudi parakolesarstvo. V Svetovnem merilu parakolesarstvo spada pod okrilje Mednarodne kolesarske zveze (UCI).

Naloge in zadolžitve glavnega trenerja/ke:  
- vodenje reprezentance na domačih in tujih tekmovanjih,  
- organizacija treningov in priprav reprezentance parakolesarstva,

- spremljanje in usmerjanje razvoja reprezentantov in vključevanje novih,  
- pisanje programov dela in poročil.

Za mesto vodje reprezentance je zahtevana najmanj 1. stopnja usposobljenosti v športu- kolesarstvo, znanje angleškega jezika, vozniški izpit B kategorije ter izkušnje na področju kolesarstva ali parakolesarstva.

Zveza ŠIS-SPK bo z izbranim trenerjem sklenila pogodbo za 1 leto z možnostjo podaljšanja.

Delo poteka po različnih lokacijah po Sloveniji. Reprezentanca trenutno šteje 6 članov, kateri trenirajo na dnevni ravni. V letu 2023 jih čaka Svetovno prvenstvo ter nekaj svetovnih pokalov, kjer bodo pričeli s pridobivanjem točk za pridobitev kvot za nastop na Paralimpijskih igrah 2024, Pariz.

Pisne prijave s kratkim življenjepisom iz katerega naj bodo razvidne izkušnje v kolesarstvu oziroma športu invalidov ter morebitnimi dokazili pošljite najkasneje do 30. 9. 2022 na naslov:  
Zveza ŠIS-SPK  
Cesta 24. junija 23  
1231 Ljubljana – Črnuče  
  
ali po elektronski pošti na info@zsis.si, kjer lahko dobite tudi dodatne informacije.

Damijan Lazar,  
Predsednik Zveze ŠIS-SPK l.r.